11. ΝΟΜΟΘΕΤΙΚΟΝ ΔΙΑΤΑΓΜΑ της 27 Φεβρ./20 Μαρτ. 1926 Περί τροποποιήσεως των περί σχεδίου πόλεως Θεσσαλονίκης διατάξεων. Άρθρ.1.-Η παραγρ. 2 του άρθρ. 9 του ν. 3183 αντικαθίσταται δια των εξής: 1.Ο υπουργός της Συγκοινωνίας δύναται, κατόπιν συμφώνου γνώμης της Ε.Σ.Θ., να επιλύη πάσαν αμφισβήτησιν και διαφοράν αναφυομένην κατά την διάθεσιν των ακινήτων της κτηματικής ομάδος, εφόσον η εφαρμοστέα λύσις δεν προβλέπεται υπό των κειμένων διατάξεων. Επίσης δικαιούται ούτος να παρατείνη τας κατά τους όρους πωλήσεως ή και εξ άλλων διατάξεων οριζομένας προθεσμίας δια την πληρωμήν των πωλουμένων ακινήτων και δια την ανέγερσιν και συμπλήρωσιν κτιρίων μέχρις εξαμήνου, όπερ δύναται να παρέχη τμηματικώς κατόπιν σχετικής γνωμοδοτήσεως της Ε.Σ.Θ., εφόσον οι αγορασταί αιτήσωσι την τοιαύτην παράτασιν εγγράφως. Η άπρακτος παρέλευσις των άνω προθεσμιών, παραταθεισών τυχόν συνωδά τοις ανωτέρω, συνεπάγεται αυτοδικαίως ένα μήνα από της παρελεύσεως την έκπτωσιν  του αγοραστού από του δικαιώματος κτήσεως του πωληθέντος αυτώ ακινήτου, αναπλειστηριαζομένου τούτου εις βάρος αυτού το πολύ εντός τριμήνου από της λήξεως της προθεσμίας. 2-4.(Αντικατεστάθησαν δια του άρθρ. 1 Π.Δ. 2/9 Αυγ. 1927. Αφεώρων τας προθεσμίας εξοφλήσεως των παραχωρηθέντων ακινήτων). 5.Δι’ αποφάσεως του επί της Συγκοινωνίας υπουργού, εκδιδομένης μετά γνώμην της Ε.Σ.Θ., δύνανται να αρθώσι περιορισμοί των προγραμμάτων πλειστηριασμού αναγόμενοι εις την κυριότητα των πωληθέντων οικοπέδων, ήτοι την μεταβίβασιν, υποθήκευσιν κλπ. εφ’ όσον επ’ αυτών ανηγέρθησαν κτίρια. Άρθρ.2-3.(Συμπληρούνται και τροποποιούνται τα άρθρ. 1 και 4 νόμ. 3183 και 14 του ν. 1394). Άρθρ.4.-Κατά την εφαρμογήν των περί σχεδίων πόλεων διατάξεων ως προς το σχέδιον Θεσσαλονίκης τα άρθρ. 43, 44 και 45 του από 17 Ιουλ. 1923 Ν.Δ/τος «περί σχεδίων πόλεων κλπ.» αντικαθίστανται δια των εξής: 1) Παν οικόπεδον, οίτινος το μετά την ρυμοτομίαν υπολειπόμενον τμήμα δεν έχει τουλάχιστον το κατά το παρόν Ν.Δ/μα οριζόμενον εμβαδόν, ή έχει μεν τούτο, αλλά στερείται των κατά το αυτό διάταγμα απαιτουμένων ελαχίστων διαστάσεων ή, καίτοι από απόψεως εμβαδού και διαστάσεων ευρίσκεται εν τάξει, δεν κέκτηται την κατάλληλον θέσιν (στερείται προσώπου επί οδού), η δε τακτοποίησίς του κατ’ αμφοτέρας τας τελευταίας περιπτώσεις καθίσταται ανέφικτος, θεωρείται μη οικοδομήσιμον, και αφαιρούμενον αναγκαστικώς από του ιδιοκτήτου, προσκυρούται εις τι των γειτονικών οικοδομησίμων οικοπέδων ίνα αποτελέση μετ’ αυτού ενιαίον οικόπεδον. Εάν παράκεινται πλειότερα του ενός τοιαύτα οικόπεδα, τα μεν εξ αυτών προσκυρούνται εις τα δε, ή και άπαντα συνενούνται προς άλληλα προς σχηματισμόν ενός ή πλειόνων οικοδομησίμων οικοπέδων. Επιτρέπεται κατά τας ανωτέρω περιπτώσεις η προσκύρωσις ενός μη οικοΣελ. 519 - 153 Σχέδιο Πόλεως Θεσσαλονίκης 23.Ε.β.11 δομησίμου οικοπέδου εις έτερα πλειότερα μετά προηγούμενον αυτών τεμαχισμόν. Προσκυρωτέα κατά τας ανωτέρω διατάξεις θεωρούνται και τμήματα οικοδομησίμων οικοπέδων του αυτού ιδιοκτήτου, μη επιδεχομένων εν τω συνόλω των τακτοποίησιν λόγω υπάρξεως οικοδομών, εφ’ όσον ταύτα έχουσιν επιφάνειαν και διαστάσεις κατώτερα ωρισμένου ορίου, αποκλειομένης της προσκυρώσεως αυτών, εάν ο ιδιοκτήτης αναγνωρίση επί τούτων υπέρ των μεθ’ ων συνορεύουσιν ακινήτων δουλείαν φωτός και αέρος. Αι ως άνω διατάξεις και αι λεπτομέρειαι και όροι της δουλείας κανονισθήσονται δια διατάγματος, εκδοθησομένου εφ’ άπαξ. 2)Η κατά τα ανωτέρω αναγκαστική απαλλοτρίωσις και προσκύρωσις των μη οικοδομησίμων οικοπέδων αποκλείεται, εφ’ όσον επί τούτων υπάρχουσιν οικοδομαί, ως προς την έννοιαν των οποίων ισχύουσιν αι σχετικαί διατάξεις της παρ. 2 του άρθρ. 42. (Το εν συνεχεία τελευταίον εδάφιον της παρ. 2, ως και παραγρ. 3-4, κατηργήθησαν δια του Π.Δ. 2/9 Αυγ. 1927). 5)Οικόπεδα αποκλειόμενα πανταχόθεν από των οδών του εγκεκριμένου σχεδίου και μη δυνάμενα δια τακτοποιήσεως ν’ αποκτήσωσι το απαιτούμενον πρόσωπον επ’ αυτών, δύνανται να θεωρώνται οικοδομήσιμα υπό ωρισμένας προϋποθέσεις και ειδικούς όρους ως προς την ανέγερσιν επ’ αυτών κτιρίων, κανονιζομένας δι’ αποφάσεως του υπουργού της Συγκοινωνίας. 6)Προ πάσης συντάξεως των κατά τα ανωτέρω πράξεων προσκυρώσεως, η αρμοδία τεχνική υπηρεσία οφείλει να ειδοποιή δια προσκλήσεώς της τους ενδιαφερομένους όπως εντός μηνός από της κοινοποιήσεως της προσκλήσεως διακανονίσωσι τας της προσκυρώσεως δι’ ιδιωτικών μεταξύ των συμφωνιών, εν περιπτώσει δε παρελεύσεως της προθεσμίας ταύτης απράκτου προβαίνει η ιδία εις τας εν τοις εφεξής καθοριζομένας ενεργείας. 7)Εκ του άρθρ. 74 παρ. 2 του αυτού Ν.Δ/τος (πρώτον εδάφιον) διαγράφεται η λέξις «τελεσιδίκως». Εκ του άρθρ. 75 παρ. 1 διαγράφονται από της φράσεως «εφ’ όσον οι ειρημένοι υπόχρεοι» μέχρι της φράσεως «ορισθήσονται αύται δι’ ιδίων διαταγμάτων» περιλαμβανομένης. Εκ της παρ. 3 του αυτού άρθρου διαγράφεται η φράσις «κατά τα δια διατάγματος ειδικώτερον κανονισθησόμενα». Εις το τέλος της αυτής παρ. 3 προστίθενται τα εξής: «Ως προς την είσπραξιν των καταβληθεισών δαπανών εφαρμόζονται αι σχετικαί διατάξεις του άρθρ. 74 παρ. 2». 8)Αι διατάξεις του παρόντος άρθρου δύνανται να επεκταθώσι δια διατάγματος και δι’ απάσας τας πόλεις του Κράτους. Σελ. 520 Άρθρ.5.-Αι διατάξεις του παρόντος νόμου δύνανται δια διαταγμάτων να κωδικοποιηθώσι μετά των νόμων ους τροποποιούσιν εις ενιαία κείμενα, μεταβαλλομένης εν ανάγκη της διατάξεως των άρθρων, παραγράφων και εδαφίων αυτών. - 154 23.Ε.β.11 Σχέδιο Πόλεως Θεσσαλονίκης 